San Gregorio Ostiakoaren basilikako hegoaldeko eliz ataria

San Gregorio Ostiakoaren basilikako hegoaldeko eliz ataria Sorladako basilika honetako eliz atari nagusia da, 1713an amaitutako lan barrokoa. 

 Historia eta deskribapena 
Bere arkitekto nagusia izan zen Vicente López Frías eta Juan Antonio San Juan.  Nafarroako hainbat elizatan egin zituen igel­tsuz­ko apainketa-lanak medio, ospea hartu zuen Lizarrako ar­kitek­toa zen López Frías. Gertu dagoen Vianako Andre Madriaren elizan inspiratu ziren, bi mende lehenagoko eliz atari ikusgarrian. 

Bost kale eta bi gorputzez osatuta dago, oinarri bikoitz baten gainean, zutabe salomoniko eta kapitel konposatuak dituzten pilareek artikulatuta, eta hiru kale nagusiak babesten dituen maskor handi batek errematatuta. Lehenengo gorputza ate zuzen batek erdian du, bao dintelduna duena, eta gainean Santuaren gotzain eta kardinal ikurrak erakusten dira.

Vianako ereduaren arabera, exedra erako ataria du eta esfera-laurdenean amaitua. Hormaren ahurtasuna, hegal handiz el­kartutako eta az­pil eran zabal­dutako bi solairutako erretaula dela ulertu zen hemen, zeinetan Vianako euskarri klasikoak, bere kiribiletan bil­dutako lore‑uztaiak dituzten zor­tzi zutabe salomondarrez ordez­katu ziren: beheko solairuaren al­de bakoi­tzean hiruna, men­tsula sendoetako frisoetan ezarriak, eta beste biak zaindari santuaren irudiaren horma-hobia uztai­tzen dutela. Bertan daude Petriren eta Pauloren eskulturak. 

Bigarren mailan, Gregorio Ostiakoaren irudia duen nitxo bat dago, alboko paneletan haren bizitzako eszenak zituzten panelak zeudelarik, gaur egun galduta daudenak. Txartelak, armarriak eta irudiak bete­tzen dituzte barruti guztiak, landare gaiak nonahi direla.

 Erreferentziak 

 Kanpo estekak 

Kategoria:Euskal Herriko eliz atariak
Kategoria:Eliz atari barrokoak
Kategoria:Nafarroako monumentuak
Kategoria:Euskal Herriko arkitektura barrokoa
Kategoria:Sorladako basilika